b"\n_START_ARTICLE_\nAllen Iverson\n_START_SECTION_\nZgodnje \xc5\xbeivljenje\n_START_PARAGRAPH_\nAllen Iverson je bil rojen 7. junija 1975 v Virginiji. Njegovi mati Ann Iverson je takrat bila stara komaj 15 let. _NEWLINE_Njegova \xc5\xa1portna pot se je za\xc4\x8dela \xc5\xbee v srednji \xc5\xa1oli, kjer je igral tako ko\xc5\xa1arko kot Ameri\xc5\xa1ki nogomet. Svojo ekipo je pripeljal do dr\xc5\xbeavnega naslova v obeh \xc5\xa1portih. Njegove \xc5\xbeelje so bile zaigrati v NFL, najelitnej\xc5\xa1i ligi ameri\xc5\xa1kega nogometa. Ko\xc5\xa1arka je takrat bila komaj na drugem mestu._NEWLINE_Leta 1993 se je na Valentinovo njegovo \xc5\xbeivljenje popolnoma spremenilo. S svojimi prijatelji se je dobil na ulici, kjer so se nato zapletli v mno\xc5\xbei\xc4\x8dni pretep. Iverson je trdil, da je pobegnil takoj ob za\xc4\x8detku pretepa, a mu policija ni verjela. Na sojenju, ki se je odvijal julija leta 1993, je bil obsojen na pet let zaporne kazni. Sam je verjel, da bo kazen razveljavljena, a je vseeno \xc5\xbee zamudil za\xc4\x8detek sezone ameri\xc5\xa1kega nogometa in tako nogometna \xc5\xa1tipendija na univerzi ni bila ve\xc4\x8d mogo\xc4\x8da. Decembra istega leta je guverner Virginije Iversona pomilostil. _NEWLINE_Po pomilostitvi se Allen Iverson ni odlo\xc4\x8dil za nadaljevanje srednje\xc5\xa1olske poti v Bethel High School. Svojo srednje\xc5\xa1olsko diplomo je pridobil z in\xc5\xa1truktorjem. Medtem je njegovi mati kontaktirala ko\xc5\xa1arka\xc5\xa1kega trenerja John Thompsona na Univerzi Georgetown. Po pogovoru z Iversonom mu je ponudil ko\xc5\xa1arka\xc5\xa1ko \xc5\xa1tipendijo. Po dveh letih igranja na univerzi, se je Allen Iverson odlo\xc4\x8dil, da prestopi v najelitnej\xc5\xa1o ko\xc5\xa1arka\xc5\xa1ko ligo na svetu.\n_START_SECTION_\nZgodnja leta (1996-2000)\n_START_PARAGRAPH_\nLeta 1996 je bil na NBA naboru izbran kot prvi iz strani mo\xc5\xa1tva Philadelphia 76ers za katerega je igral vse do leta 2006. \xc5\xbde v svoji krstni sezoni je dokazal zakaj je bil izbran kot prvi med vsemi in si s sijajnimi predstavami prislu\xc5\xbeil izbor v mo\xc5\xa1tvo novincev na prireditvi NBA All-Stars in za povrhu vsega \xc5\xa1e nagrado NBA novinec leta. V njegovi prvi sezoni je imel na tekmo v povpre\xc4\x8dju 23,5 to\xc4\x8dk, 7,5 podaj in 2,1 ukradenih \xc5\xbeog. Njegova ekipa je kljub njegovim izjemnim predstavam imela le 22 zmag in 60 porazov._NEWLINE_V naslednji sezoni je Iverson svojo igro izbolj\xc5\xa1al in vodil svojo ekipo do 31 zmag in 51 porazov. To \xc5\xa1e vseeno ni zadostovalo za kon\xc4\x8dnico._NEWLINE_V skraj\xc5\xa1ani sezoni 1998-1999 je Iverson svoje povpre\xc4\x8dje to\xc4\x8dk na tekmo zvi\xc5\xa1al na 26,8, kar mu je prineslo prvi naslov najbolj\xc5\xa1ega strelca lige. To leto se je prvi\xc4\x8d uvrstil v kon\xc4\x8dnico, kjer so v prvem krogu presenetljivo premagali ekipo Orlando Magic. V naslednjem krogu je njegova ekipa bila izlo\xc4\x8dena s strani Indiana Pacers. _NEWLINE_V njegovi \xc4\x8detrti sezoni se je Iverson \xc5\xa1e posebej izkazal. Pred za\xc4\x8detkom sezone je podpisal pogodbo, ki mu je prinesla 70 milijonov dolarjev v naslednjih \xc5\xa1estih letih. Philadelphia je to leto kon\xc4\x8dala na petem mestu vzhodne konference. To sezono je Iverson prvi\xc4\x8d zaigral na Tekmi vseh zvezd - NBA All-Star.  V prvem krogu kon\xc4\x8dnice so izlo\xc4\x8dili ekipo Charlotte Hornets, a nato spet izgubili proti Indiana Pacersom.\n_START_SECTION_\nNajuspe\xc5\xa1nej\xc5\xa1a leta (2000-2006)\n_START_PARAGRAPH_\nV sezoni 2000-2001 je Allen Iverson svojo ekipo popeljal do kar 56 zmag in samo 26 porazov. To je bilo leto, ko je bil Iverson na vrhuncu svoje kariere, s povpre\xc4\x8djem 31,1 to\xc4\x8dk na tekmo, kar mu je prineslo \xc5\xbee drugi naziv najbolj\xc5\xa1ega strelca v ligi. Na koncu sezone je prejel tudi nagrado za najkoristnej\xc5\xa1ega igralca lige - MVP. V prvem krogu kon\xc4\x8dnice so zaigrali proti ekipi Indiana Pacers, a jim je v tretje jih uspelo izlo\xc4\x8diti. V drugem krogu kon\xc4\x8dnice se je Allen Iverson pomeril proti takrat izvrstnemu Vince Carteru, kjer sta skupaj trikrat preseglo mejo 50 dose\xc5\xbeenih to\xc4\x8dk. Philadelphia se je s te\xc5\xbeavo uvrstila v finale vzhodne konference, kjer so premagali Milwaukee Bucks in se tako uvrstili v veliki finale lige NBA. V finalu je Iversona le ustavil takrat neustavljivi dvojec Kobe Bryant in Shaquille O'Neal. Lakersi so slavili z rezultatom 4-1 v zmagah._NEWLINE_Naslednji dve sezoni sta bili v veliko razo\xc4\x8daranje za navija\xc4\x8de Philadelphie. Po uvrstitvi v veliki finale, so vsi imeli visoka pri\xc4\x8dakovanja, a so se \xc5\xbee v uvodnih krogih kon\xc4\x8dnice sanje razblinile. Iverson je nadaljeval s svojo vrhunsko predstavo in v sezoni 2001-2002 s povpre\xc4\x8djem 31,4 to\xc4\x8dk na tekmo \xc5\xbee tretji\xc4\x8d osvojil naslov najbolj\xc5\xa1ega strelca. A njegova vrhunska igra ni bila dovolj za uresni\xc4\x8ditev njegovih sanj. _NEWLINE_Po dveh razo\xc4\x8daranih sezonah je bilo samo \xc5\xa1e huje. Philadelphia 76ers je v sezoni 2003-2004 zamenjala trenerja, ki pa se z Iversonom nikoli nista ujela. Sledili so prepiri na treningih in tudi izven njih. Iverson je tako zamudil rekordnih 34 tekem, na tekmah, ki pa je igral, pa tudi ni blestel. Tako je Iverson po nekaj zaporednih letih spet zamudil kon\xc4\x8dnico._NEWLINE_V sezoni 2004-2005 je Iverson spet dobil novega trenerja. V ekipo je \xc5\xa1e dobil kopico mladih neizku\xc5\xa1enih igralcev in je tako ve\xc4\x8dino bremena bilo na njegovih ramenih. Tako je to sezono ponovno eksplodiral in je v povpre\xc4\x8dju na tekmo dosegel 30,7 to\xc4\x8dk in 7,9 podaj. Philadelphia se je tako spet uvrstila v kon\xc4\x8dnico, a nato izpadla \xc5\xbee v prvem krogu proti poznej\xc5\xa1im prvakom Detroit Pistonsom._NEWLINE_V sezoni 2005-2006 je Philadelphia spet zamenjala trenerja. To sezono je Iverson dosegal kar 33 to\xc4\x8dk na tekmo, kar je takoj pri vrhu v sami zgodovini lige NBA. A kljub strelsko zelo uspe\xc5\xa1ni sezoni Iversona, se Philadelphii ni uspelo uvrstiti v kon\xc4\x8dnico. Kar je prineslo veliko razo\xc4\x8daranje med navija\xc4\x8di in tudi vodstvom kluba, ki so \xc5\xbee za\xc4\x8deli razmi\xc5\xa1ljati o prenovi ekipe. _NEWLINE_V sezoni 2006-2007 je po za\xc4\x8detku sezone Allen Iverson izrazil \xc5\xbeeljo, da ga zamenjajo k drugi ekipi. Tako je po desetih letih igranja za Philadelphio 76ers, kjer je postavil rekord po \xc5\xa1tevilo to\xc4\x8dk na tekmo in postal tudi drugi najbolj\xc5\xa1i strelec vseh \xc4\x8dasov te fran\xc5\xa1ize. Tako je decembra 2006 od\xc5\xa1el v ekipo Denver Nuggets.\n_START_SECTION_\nSezone pri razli\xc4\x8dnih klubih (2006-2010)\n_START_PARAGRAPH_\nAllen Iverson je decembra 2006 zapustil Philadelphio in od\xc5\xa1el v Denver, kjer je zdru\xc5\xbeil mo\xc4\x8di s Carmelo Anthony-jem. Tako se je za\xc4\x8delo njegovo seljenje po razli\xc4\x8dnih klubih. Za Denver Nuggetse je igral do novembra leta 2008. V tem \xc4\x8dasu je z Denverjem pri\xc5\xa1el v kon\xc4\x8dnico, a izpadel \xc5\xbee v prvem krogu proti San Antonio Spurs._NEWLINE_Novembra 2008 je zapustil Denver in se preselil v Detroit, kjer je zaigral za Detroit Pistons. Za njih je igral eno leto, v katerem je imel veliko te\xc5\xbeav s po\xc5\xa1kodbami hrbta._NEWLINE_Septembra 2009 je podpisal enoletno pogodbo z Memphis Grizzlies. Za njih je odigral samo tri tekme, nato pa ekipo zapustil zaradi osebnega nezadovoljstva. _NEWLINE_Decembra istega leta se je vrnil v svoj mati\xc4\x8dni klub in podpisal s Philadelphio 76ers. Za njih je igral do februarja 2010, nato pa jih zapustil. Za razlog je navedel zdravstvene te\xc5\xbeave svoje h\xc4\x8derke. Tako je kon\xc4\x8dal s svojim nastopanjem v ligi NBA. _NEWLINE_Oktobra 2010 je Iverson zapustil ZDA in se preselil v Tur\xc4\x8dijo, kjer je zaigral za tur\xc5\xa1ki Be\xc5\x9fikta\xc5\x9f. Za njih je odigral samo deset tekem, nato pa se vrnil v ZDA.\n_START_SECTION_\nReprezentanca ZDA\n_START_PARAGRAPH_\nZ reprezentanco ZDA je Iverson nastopal na \xc5\xa1tevilnih najve\xc4\x8djih tekmovanjih. Na OI 2004 je z njo osvojil bronasto medaljo, kar pa je za Ameri\xc4\x8dane bil le obli\xc5\xbe na rano potem, ko se jim ni uspelo uvrstiti v finale - v polfinalu jih je premagala Argentina z 89\xc2\xa0: 81, ki je kasneje tudi zmagala.\n_START_SECTION_\nUpokojitev\n_START_PARAGRAPH_\nAllen Iverson je 30. oktobra 2013 uradno naznanil svojo upokojitev od profesionalnega igranje ko\xc5\xa1arke. Upokojitev je potekala na prvi doma\xc4\x8di tekmi Philadelphie 76ers v sezoni 2013-2014. Upokojitve se je udele\xc5\xbeil tudi njegov biv\xc5\xa1i trener iz Univerze Georgetown in legenda kluba Julius Erving."